pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-​เอกอัครราชทูตไอร์แลนด์ประจำประเทศไทย เข้าเยี่ยมคารวะนายกรัฐมนตรี
วันพุธที่ 20 กุมภาพันธ์ 2562
​เอกอัครราชทูตไอร์แลนด์ประจําประเทศไทย เข้าเยี่ยมคารวะนายกรัฐมนตรี
ในโอกาสเข้ารับตําแหน่ง
วันนี้ (20 ก.พ. 2562) เวลา 09.30 น. ณ ห้องสีงาช้าง ทําเนียบรัฐบาล นายโจเซฟ แอนโทนี คอตเตอร์ เอกอัครราชทูตไอร์แลนด์ประจําประเทศไทย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ในโอกาสเข้ารับตําแหน่ง
พลโท วีรชน สุคนธปฏิภาค รองโฆษกประจําสํานักนายรัฐมนตรี สรุปสาระสําคัญของการสนทนา ดังนี้
นายกรัฐมนตรีกล่าวต้อนรับเอกอัครราชทูตฯ ในนามของรัฐบาล และประชาชนไทย ยินดีต่อการได้รับแต่งตั้งให้ดํารงตําแหน่งเอกอัครราชทูตไอร์แลนด์ประจําประเทศไทย รัฐบาลไทยพร้อมสนับสนุนการปฏิบัติงานของเอกอัครราชทูตฯ อย่างเต็มที่ และเชื่อมั่นว่า ด้วยประสบการณ์ที่หลากหลายของเอกอัครราชทูตฯ จะช่วยส่งเสริมความสัมพันธ์ระหว่างไทยกับไอร์แลนด์ให้ใกล้ชิดมากยิ่งขึ้น
โอกาสนี้ นายกรัฐมนตรียังได้กล่าวขอบคุณในการถวายการต้อนรับสมเด็จพระเทพรัตนราชสุดา ฯ สยามบรมราชกุมารี เสด็จฯ เยือนไอร์แลนด์ที่ผ่านมา จึงทําให้มีการแลกเปลี่ยนการเยือนที่สม่ําเสมอยิ่งขึ้นระหว่างหน่วยงานภาครัฐและเอกชน และยินดีที่ได้ทราบว่า การเปิดสถานเอกอัครราชทูตไอร์แลนด์ประจําประเทศไทย เมื่อ 4 ปีที่แล้ว ประสบความสําเร็จในการส่งเสริมความสัมพันธ์ระหว่างประเทศทั้งสอง
ไทยเห็นว่า ทั้งสองประเทศยังมีศักยภาพและโอกาสที่จะขยายการค้า การลงทุนทวิภาคีระหว่างกันได้อีกมาก นายกรัฐมนตรีชื่นชมนโยบาย Ireland’s Global Footprint 2025 มีวัตถุประสงค์เพื่อเพิ่มบทบาทที่สร้างสรรค์ของไอร์แลนด์บนเวทีโลก ซึ่งสอดคล้องกับนโยบายไทยแลนด์ 4.0 ของไทย เชื่อว่านโยบายดังกล่าว จะประสบผลสําเร็จและนําไปสู่การขยายความร่วมมือกับประเทศไทยอย่างเป็นรูปธรรมในอนาคตอันใกล้ พร้อมกล่าวขอให้ไอร์แลนด์ศึกษาถึงโอกาสการส่งเสริมความเป็นหุ้นส่วนกับไทย ทั้งในระดับทวิภาคี อนุภูมิภาคและภูมิภาค
นายกรัฐมนตรีเห็นว่า ไทยสามารถเรียนรู้จากประสบการณ์และความสําเร็จของไอร์แลนด์ ในด้านการส่งเสริมการศึกษาในระบบอาชีวศึกษา โดยภาคอุตสาหกรรมของไอร์แลนด์มีส่วนสําคัญในการสนับสนุนระบบการศึกษามาโดยตลอด โดยนายกรัฐมนตรีชื่นชมเอกอัครราชทูตฯ ที่ได้ตั้งเป้าหมายที่จะส่งเสริมและผลักดันความร่วมมือด้านการศึกษาให้เกิดผลเป็นรูปธรรม โดยทราบว่าได้พบกับมหาวิทยาลัยและสถาบันเทคโนโลยีแล้วหลายแห่ง เพื่อศึกษาความเป็นไปได้ในการมีความร่วมมือในด้านการศึกษา โดยเฉพาะในเขต EEC ซึ่งรัฐบาลพร้อมที่จะสนับสนุนอย่างเต็มที่
ทั้งสองฝ่ายเห็นพ้องและสนับสนุนให้ทั้งหน่วยงานภาครัฐและสถาบันการศึกษาของทั้งสองฝ่ายมีการประสานงานกันอย่างใกล้ชิด เพื่อศึกษาแนวทางในการดําเนินความร่วมมือระหว่างกันในสาขาที่ทั้งสองฝ่ายมีผลประโยชน์ร่วมกันต่อไป
ด้านเอกอัครราชทูตฯ กล่าวยินดีในการเข้ามารับตําแหน่งใหม่ที่ประเทศไทย และพร้อมปฏิบัติหน้าที่อย่างเต็มความสามารถเพื่อกระชับความสัมพันธ์และมิตรภาพระหว่างสองประเทศให้แน่นแฟ้นและเป็นรูปธรรมมากยิ่งขึ้น ทั้งนี้ ไอร์แลนด์พร้อมที่จะร่วมมือกับไทยอย่างเต็มที่
ทั้งนี้ เอกอัครราชทูตฯ มีแผนที่จะพบและพูดคุยกับหน่วยงานที่เกี่ยวข้อง อาทิ BOI และ EEC เพื่อกระชับความร่วมมือ และเพิ่มมูลค่าการค้าการลงทุนระหว่างกันมากยิ่งขึ้น โดยที่รัฐบาลไอร์แลนด์ให้ความสําคัญกับการส่งเสริมการศึกษาในระบบอาชีวศึกษา ไอร์แลนด์จึงพร้อมที่จะแบ่งปันประสบการณ์และความเชี่ยวชาญในเรื่องนี้
*************************
รัฐบาลไทย-ข่าวทำเนียบรัฐบาล-สาร พลเอก ประยุทธ์ จันทร์โอชา นายกรัฐมนตรีเนื่องในโอกาสวันครู ครั้งที่ 61 พุทธศักราช 2560
วันจันทร์ที่ 16 มกราคม 2560
สาร พลเอก ประยุทธ์ จันทร์โอชา นายกรัฐมนตรีเนื่องในโอกาสวันครู ครั้งที่ 61 พุทธศักราช 2560
สาร พลเอก ประยุทธ์ จันทร์โอชา นายกรัฐมนตรีเนื่องในโอกาสวันครู ครั้งที่ 61 พุทธศักราช 2560
เนื่องในโอกาสวันครู วันที่ 16 มกราคม 2560 ผมขอส่งความระลึกถึงและความปรารถนาดีมายังครูทั่วประเทศ และขอเป็นกําลังใจให้ครูทุก ๆ คน ที่ปฏิบัติหน้าที่ด้วยจิตวิญญาณครูอย่างเข้มแข็ง เพื่อร่วมกันพัฒนาเด็กและเยาวชนไทยให้เป็นทรัพยากรที่มีคุณภาพของประเทศ
ครูเป็นผู้มีบทบาทสําคัญในกระบวนการการสร้างบุคลากรที่มีคุณภาพของชาติ โดยเป็นผู้ที่ทําหน้าที่ในการถ่ายทอดความรู้ ทักษะ การหล่อหลอมความคิด และคุณธรรมแก่เด็กและเยาวชน เพื่อจะได้เติบโตเป็นทั้งคนเก่งและคนดีของชาติ มีระเบียบวินัย คํานึงถึงผลประโยชน์ส่วนร่วม และมีความจงรักภักดีต่อสถาบันชาติ ศาสนา พระมหากษัตริย์
ผมขอมอบคําขวัญ “วันครู” ครั้งที่ 61 ว่า “ชาติพัฒนา ด้วยครูดี มีคุณภาพ ศิษย์ซาบซึ้ง พระคุณครู” เพื่อให้ครูได้ภาคภูมิใจว่า ท่านเป็นปูชนียบุคคลผู้สร้างกําลังคนคุณภาพในการพัฒนาประเทศชาติ ซึ่งศิษย์ทุกคนขอแสดงมุทิตาจิตด้วยความเคารพรักและซาบซึ้งในพระคุณที่ได้อบรมสั่งสอนวิชาความรู้ อีกทั้ง ยังเป็นแบบอย่างในการดํารงตนอย่างมีคุณธรรมและจริยธรรม
ในโอกาสนี้ ผมขออาราธนาคุณพระศรีรัตนตรัยและอํานาจสิ่งศักดิ์สิทธิ์ทั้งหลายในสากลโลก ตลอดจน เดชะพระบารมีอันแผ่ไพศาลองค์พระบาทสมเด็จพระปรมินทรมหาภูมิพลอดุลยเดช และสมเด็จพระเจ้าอยู่หัวมหาวชิราลงกรณ บดินทรเทพยวรางกูร โปรดอภิบาลประทานพรให้ผู้ประกอบวิชาชีพครู และบุคลากรทางการศึกษาทุกท่าน จงประสบแต่ความสุข ความเจริญ มีสุขภาพสมบูรณ์แข็งแรงทั้งร่ายการและจิตใจ มีความเจริญก้าวหน้าในหน้าที่ราชการและสัมฤทธิ์ผลในสิ่งที่พึงปรารถนาโดยทั่วกัน
------------------------------------
กลุ่มประชาสัมพันธ์และเผยแพร่
รัฐบาลไทย-ข่าวทำเนียบรัฐบาล-ก.แรงงาน อบรม นบก. รุ่น 17 สร้างผู้นำยุคใหม่ คิดเชิงกลยุทธ์ พัฒนาองค์กรได้อย่างเป็นรูปธรรม
วันอังคารที่ 12 ธันวาคม 2560
ก.แรงงาน อบรม นบก. รุ่น 17 สร้างผู้นํายุคใหม่ คิดเชิงกลยุทธ์ พัฒนาองค์กรได้อย่างเป็นรูปธรรม
ก.แรงงาน ฝึกอบรมหลักสูตรนักบริหารแรงงานระดับกลาง (นบก.) รุ่นที่ 17 สร้างผู้นํายุคใหม่ ที่มีความสามารถในการคิดได้อย่างเชิงกลยุทธ์ทั้งในเรื่องของการบริหารตน บริหารคน และบริหารงาน เพิ่มพูนทักษะในการสร้างแรงจูงใจและพัฒนาประสิทธิภาพของทีมงานและองค์กรได้อย่
วันนี้ (12 ธ.ค. 60) นายจรินทร์ จักกะพาก ปลัดกระทรวงแรงงาน มอบหมายให้ นางเพชรรัตน์ สินอวย รองปลัดกระทรวงแรงงาน เป็นประธานเปิดการฝึกอบรมหลักสูตรนักบริหารแรงงานระดับกลาง (นบก.) รุ่นที่ 17 ณ ห้องดินแดง โรงแรมปริ้นส์ตัน พาร์ค สวีท โดย รองปลัดกระทรวงแรงงาน กล่าวว่า “การฝึกอบรมหลักสูตรนักบริหารแรงงานระดับกลาง หรือ นบก. เป็นหลักสูตรที่สําคัญหลักสูตรหนึ่งของสํานักงานปลัดกระทรวงแรงงานที่มุ่งเน้นการพัฒนานักบริหารระดับกลางให้มีภาวะผู้นําที่มีความรู้ ความสามารถ ทักษะ และสมรรถนะ ในด้านการบริหารอย่างถูกต้อง เหมาะสม และสอดคล้องกับสภาวการณ์ที่เปลี่ยนแปลงอยู่ตลอดเวลา มีความพร้อมสําหรับการก้าวสู่ผู้บริหารในระดับนโยบายได้อย่างมีประสิทธิภาพ”
พร้อมทั้งขอให้ผู้เข้าอบรมทุกคนได้ตั้งใจเก็บเกี่ยวความรู้ ประสบการณ์ และนําสิ่งที่ได้รับการถ่ายทอดจากวิทยากรและจากการแลกเปลี่ยนเรียนรู้ไปประยุกต์ใช้ให้เหมาะสมกับสถานการณ์ในการปฏิบัติงานอย่างเต็มความสามารถ เป็นผู้นํายุคใหม่ที่มีความสามารถในการคิดได้อย่างเชิงกลยุทธ์ทั้งในเรื่องของการบริหารตน บริหารคน และบริหารงาน เพิ่มพูนทักษะในการสร้างแรงจูงใจและพัฒนาประสิทธิภาพของทีมงานและองค์กรได้อย่างเป็นรูปธรรม เข้าใจกระบวนการสร้างเครือข่าย (Network) และพันธมิตร (Partner) เพิ่มพลังการทํางานให้มีประสิทธิภาพยิ่งขึ้น เพื่อการเป็นผู้นําที่ดี และเน้นย้ําการร่วมสร้างภาคราชการที่ปลอดคอร์รัปชัน ยึดมั่นในความซื่อสัตย์ ซื่อตรง โปร่งใส ไม่เลือกปฏิบัติ และมีคุณธรรม ตลอดจนรู้จักคิดสร้างวิสัยทัศน์ที่ทันสมัยอยู่เสมอ เพื่อกําหนดทิศทางที่จะพาองค์กรไปสู่ความเปลี่ยนแปลงที่ดีในอนาคตต่อไป
การฝึกอบรมหลักสูตรนักบริหารแรงงานระดับกลาง (นบก.) รุ่นที่ 17 ประกอบด้วย ข้าราชการประเภทวิชาการ ระดับชํานาญการของสํานักงานปลัดกระทรวงแรงงานในส่วนกลาง ส่วนภูมิภาค และสํานักงานรัฐมนตรี จํานวน 40 คน แบ่งเป็นข้าราชการในส่วนกลาง จํานวน 14 คน ส่วนภูมิภาค 25 คน และสํานักงานรัฐมนตรี จํานวน 1 คน การฝึกอบรมเริ่มตั้งแต่วันนี้ถึงวันที่ 26 ธันวาคม 2560 รวมระยะเวลาตลอดหลักสูตร จํานวน 15 วัน
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
12 ธันวาคม 2560
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 20 มิถุนายน 2563 [กระทรวงสาธารณสุข]
วันเสาร์ที่ 20 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 20 มิถุนายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 20 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 1 ราย เป็นผู้เดินทางกลับจากประเทศบาห์เรนและและเข้ารับการเฝ้าระวังในสถานที่รัฐจัดให้ มีผู้ป่วยกลับบ้านได้ 10 ราย ทําให้ผู้ป่วยกลับบ้านสะสม 3,018 ราย หรือคิดเป็นร้อยละ 95.90 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 71 ราย หรือร้อยละ 2.26 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,147 ราย
จากรายงานสถานการณ์ผู้ติดเชื้อของประเทศไทย นับถึงวันนี้เป็นวันที่ 26 แล้วที่ไม่พบผู้ติดเชื้อในประเทศ แต่อย่างไรก็ตามการติดเชื้อในขณะนี้เป็นคนไทยจากต่างประเทศและทยอยเดินทางเข้ามาอย่างต่อเนื่อง รัฐบาลได้จัดระบบเฝ้าระวังคนไทยกลุ่มนี้ ทั้งการตรวจคัดกรองผู้ที่มีอาการไข้ ไอ เจ็บคอ อาการระบบทางเดินหายใจ การจัดที่พักเพื่อเฝ้าระวังกักตัวเป็นเวลา 14 วัน แม้ระยะหลังผู้ติดเชื้อรายใหม่มักจะไม่แสดงอาการป่วยเนื่องจากเป็นกลุ่มนักเรียน/นักศึกษาที่มีร่างกายแข็งแรง แต่กระทรวงสาธารณสุขยังสามารถตรวจพบ จากการเก็บตัวอย่างเพื่อตรวจหาเชื้อจากทุกคนที่เข้ารับการกักตัว จํานวน 2 ครั้ง เพื่อให้เกิดความมั่นใจว่าจะไม่มีการแพร่เชื้อให้คนในประเทศ และในวันนี้จะมีเที่ยวบินรับคนไทยจากประเทศเยอรมนี บรูไน เกาหลีใต้ และสหรัฐอเมริกา กลับเข้าประเทศ รวม 499 ราย ทุกคนจะเข้าระบบเฝ้าระวังตามมาตรการควบคุมป้องกันโรค นอกจากนี้ประเทศไทย ยังได้มีการเฝ้าระวังและตรวจหาเชื้อในแรงงานต่างด้าวแล้วตั้งแต่เดือนพฤษภาคม ถึงปัจจุบัน รวมจํานวน 11,027 คน ผลไม่พบเชื้อก่อโรคโควิด 19 (ข้อมูล ณ วันที่ 15 มิถุนายน 2563)
สําหรับคนไทยในประเทศ การป้องกันตัวเองจากเชื้อโควิด 19 ยังมีความจําเป็น เนื่องจากการผ่อนคลายมาตรการในระยะที่ 4 ทําให้ประชาชนออกนอกบ้านเพื่อทํากิจวัตรมากขึ้น ทั้งการจับจ่ายซื้อของ ท่องเที่ยว เกิดการรวมตัวของคนมากขึ้น ดังนั้น การสวมหน้ากากอนามัย/หน้ากากผ้าทุกครั้งที่ออกนอกบ้าน เว้นระยะห่าง เลี่ยงการเข้าไปในสถานที่ที่มีคนอยู่มากๆ งดการนํามือสัมผัสใบหน้า ตา จมูก ปาก และล้างมือบ่อยๆ จะเป็นการสร้างเกราะป้องกันเชื้อโควิด 19 และโรคระบบทางเดินหายใจอื่นๆ ได้
****************************** 20 มิถุนายน 2563
รัฐบาลไทย-ข่าวทำเนียบรัฐบาล-คนนางรอง เทใจให้คลินิกหมอครอบครัว
วันเสาร์ที่ 19 พฤษภาคม 2561
คนนางรอง เทใจให้คลินิกหมอครอบครัว
คลินิกหมอครอบครัว อ.นางรอง จ.บุรีรัมย์ ดูแลผู้ป่วยโรคเอ็นซีดีในพื้นที่ ประชาชนมีความพึงพอใจการให้บริการมากกว่าร้อยละ 95
คนนางรอง เทใจให้คลินิกหมอครอบครัว
คลินิกหมอครอบครัว อ.นางรอง จ.บุรีรัมย์ ดูแลผู้ป่วยโรคเอ็นซีดีในพื้นที่ ประชาชนมีความพึงพอใจ การให้บริการมากกว่าร้อยละ 95
นายแพทย์ไพศาล ดั่นคุ้ม ผู้ตรวจราชการกระทรวงสาธารณสุข เขตสุขภาพที่ 9 ให้สัมภาษณ์ภายหลัง เปิดคลินิกหมอครอบครัวหนองโบสถ์ อ.นางรอง จ.บุรีรัมย์ ว่าอําเภอนางรองได้พัฒนาระบบบริการด้วยคลินิกหมอ ครอบครัว เริ่มดําเนินการในปีงบประมาณ 2560 จํานวน 3 แห่ง ได้แก่ คลินิกหมอครอบครัวบ้านผักหวาน คลินิก หมอครอบครัวหนองตาหมู่ คลินิกหมอครอบครัวนางรอง ดูแลประชากร 34,612 คน และในปีงบประมาณ 2561 ได้เปิดคลินิกหมอครอบครัวหนองโบสถ์เพิ่มขึ้นเป็นแห่งที่ 4 ประกอบด้วย รพ.สต.หนองยางและรพ.สต. หนองทองลิ่ม ดูแลประชากร 8,092 คน โดยทุกแห่งได้พัฒนาระบบบริการ ตามมาตรฐานเชื่อมโยงกับโรงพยาบาล นางรองซึ่งเป็นแม่ข่าย ดูแลรักษาแบบผสมผสาน ทุกกลุ่มวัย ด้วยความร่วมมือจากสํานักงานสาธารณสุขอําเภอ นางรองและองค์กรปกครองส่วนท้องถิ่น ทําให้ทุกครอบครัวมีทีมหมอครอบครัวเป็นที่ปรึกษายามเจ็บป่วย และ มีความสัมพันธ์ที่ดีกับคนในพื้นที่ด้วยหลักการทํางาน บริการทุกคน ทุกอย่าง ทุกที่ ทุกเวลาด้วยเทคโนโลยี ส่งผลให้ เข้าถึงบริการ ลดความแออัด ลดการรอคอยการรักษา
ผลการดําเนินงาน ในปี 2560 ที่ผ่านมา มีผู้รับบริการเพิ่มขึ้นในคลินิกหมอครอบครัว 3 แห่ง 5,497 คน จํานวน 17,389 ครั้ง ส่วนใหญ่เป็นผู้ป่วยโรคไม่ติดต่อเรื้อรัง (เอ็นซีดี) เช่น ผู้ป่วยโรคเบาหวานมารับบริการ ที่คลินิกหมอครอบครัวร้อยละ 61 ผู้ป่วยโรคความดันโลหิตสูง ร้อยละ 51 ผู้ป่วยโรคเบาหวานและความดันโลหิตสูงร้อยละ 43 สามารถลดความแออัดในโรงพยาบาล ส่งผลให้ผู้รับบริการมีความพึงพอใจสูงถึง ร้อยละ 95
ในด้านการจัดบริการเชิงรุก มีทีมหมอครอบครัวลงพื้นที่เยี่ยมบ้านผู้ป่วยและบริการทําหัตถการให้กับผู้ป่วยที่บ้าน การดูแลระยะสุดท้าย มีเจ้าหน้าที่รับผิดชอบงานดูแลต่อเนื่องโดยประสานกับศูนย์ดูแลต่อเนื่อง ของโรงพยาบาลนางรอง สามารถดูแลกลุ่มเป้าหมายได้ครบ 100 เปอร์เซ็นต์ นอกจากนี้ ยังมีบริการส่งเสริมสุขภาพควบคุมป้องกันโรคตามกลุ่มวัย เช่น การดูแลพัฒนาการเด็กแรกเกิด - 5 ปี ค้นพบเด็กสงสัยพัฒนาการล่าช้า ร้อยละ 14 ติดตามกระตุ้นพัฒนาการได้ ร้อยละ 96 คัดกรองความดันโลหิตสูงพบกลุ่มเสี่ยงร้อยละ 43 สงสัยรายใหม่ร้อยละ 20 เบาหวานพบกลุ่มเสี่ยงร้อยละ 21 สงสัยรายใหม่ร้อยละ 5 พบภาวะลงพุงร้อยละ 54 การคัดกรองผู้สูงอายุ พบปัญหาทางสายตาและส่งพบแพทย์ร้อยละ 16
*************************** 19พฤษภาคม2561
รัฐบาลไทย-ข่าวทำเนียบรัฐบาล-รัฐบาลส่งเสริมบทบาทที่ปรึกษา ป.ย.ป. และความคืบหน้าในการสร้างความปรองดอง
วันศุกร์ที่ 31 มีนาคม 2560
รัฐบาลส่งเสริมบทบาทที่ปรึกษา ป.ย.ป. และความคืบหน้าในการสร้างความปรองดอง
รัฐบาลส่งเสริมบทบาทของคณะที่ปรึกษาผู้ทรงคุณวุฒิที่มีความรู้และประสบการณ์ เพื่อวางแผนและขับเคลื่อนประเทศอย่างมีประสิทธิภาพสูงสุด
ต่อจากนี้ไป ขอเชิญรับฟังไทยคู่ฟ้า ครับ
รัฐบาลส่งเสริมบทบาทของคณะที่ปรึกษาผู้ทรงคุณวุฒิจากภาคราชการ เอกชน สถาบันการศึกษา และประชาสังคมที่มีความรู้และประสบการณ์ เพื่อวางแผนและขับเคลื่อนการปฏิรูปประเทศ ยุทธศาสตร์ชาติ และการสร้างความปรองดองให้เป็นไปอย่างมีประสิทธิภาพสูงสุด โดยคณะที่ปรึกษาให้ความสําคัญกับการพัฒนาการศึกษาของคนไทยและการมีส่วนร่วมของประชาชนทุกระดับในการพัฒนาท้องถิ่นและประเทศโดยรวม ขณะที่การสร้างความปรองดองนั้น อยู่ระหว่างการรับฟังความเห็นจากทุกภาคส่วนทั้งในส่วนกลางและทุกจังหวัด และจะสรุปความเห็นร่วมให้สมบูรณ์และเป็นที่ยอมรับของทุกฝ่าย เพื่อร่างสัญญาประชาคมที่คํานึงถึงประโยชน์ของคนส่วนใหญ่ให้แล้วเสร็จในเดือนมิ.ย.2560 เพื่อกําหนดอนาคตของประเทศต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พม. ลงพื้นที่ช่วยเหลือผู้ประสบอุทกภัยในหลายพื้นที่ พร้อมช่วยเหลือผู้ด้อยโอกาสและประสบปัญหาทางสังคม ที่ จ.นครศรีธรรมราช และกระบี่
วันพฤหัสบดีที่ 2 สิงหาคม 2561
พม. ลงพื้นที่ช่วยเหลือผู้ประสบอุทกภัยในหลายพื้นที่ พร้อมช่วยเหลือผู้ด้อยโอกาสและประสบปัญหาทางสังคม ที่ จ.นครศรีธรรมราช และกระบี่
พม. ลงพื้นที่ช่วยเหลือผู้ประสบอุทกภัยในหลายพื้นที่ พร้อมช่วยเหลือผู้ด้อยโอกาสและประสบปัญหาทางสังคม ที่ จ.นครศรีธรรมราช และกระบี่
วันนี้ (2 ส.ค. 61) เวลา 8.00 น.นางไพรวรรณ พลวัน รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 106/2561 เพื่อรับทราบปัญหาทางสังคม ที่เกิดขึ้นในแต่ละวัน และร่วมหาแนวทางการป้องกันและแก้ไขปัญหาดังกล่าว โดยมีคณะผู้บริหารและผู้แทนจากหน่วยงานภายในกระทรวง เข้าร่วมการประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
จากกรณีเกิดฝนตกหนักอย่างต่อเนื่องในพื้นที่หลายจังหวัดของภาคเหนือ ภาคตะวันออกเฉียงเหนือ และภาคกลาง ส่งผลให้เกิดอุทกภัยในพื้นที่จังหวัดต่างๆ อาทิ จังหวัดสกลนคร มุกดาหาร นครพนม และเชียงราย เป็นต้น กระทรวง พม. มีความห่วงใยประชาชนที่ได้รับผลกระทบจากสถานการณ์ดังกล่าว จึงได้กําชับให้พัฒนาสังคมและความมั่นคงของมนุษย์จังหวัด พร้อมทีม One Home เร่งลงพื้นที่ให้ความช่วยเหลือบรรเทาความเดือดร้อนประชาชนในพื้นที่ที่ประสบภัยอย่างเร่งด่วน ตามภารกิจของกระทรวง พม. โดยเฉพาะกลุ่มเป้าหมายของกระทรวง พม. ได้แก่ เด็ก คนพิการ ผู้สูงอายุ และผู้ด้อยโอกาส ทั้งนี้ หากประชาชนที่ประสบภัยและต้องการขอความช่วยเหลือ สามารถโทรแจ้งศูนย์ช่วยเหลือสังคม สายด่วน 1300 ตลอด 24 ชั่วโมง ซึ่งทางกระทรวง พม. พร้อมประสานหน่วยงานที่เกี่ยวข้อง เพื่อให้ความช่วยเหลืออย่างเต็มที่
สําหรับกรณีชายชราวัย 73 ปี ซึ่งเป็นอดีตทหารผ่านศึก ป่วยเป็นอัมพาต นอนป่วยติดเตียง ช่วยเหลือตัวเองไม่ได้ ด้านภรรยาทอดทิ้งหนีหายไป โดยอาศัยอยู่เพียงลําพังกับหลานชาย ครอบครัวมีฐานะยากจน รายได้ไม่เพียงพอค่าใช้จ่ายภายในครอบครัว ที่จังหวัดนครศรีธรรมราช และกรณีหญิงรายหนึ่ง มีอาชีพรับจ้างกรีดยาง ต้องรับภาระดูแลแม่วัย 61 ปี ที่นอนป่วยติดเตียง และยังไม่ได้ขึ้นทะเบียนเป็นคนพิการ ครอบครัวมีฐานะยากจน อาศัยในบ้านสภาพเก่าทรุดโทรม ที่จังหวัดกระบี่ นั้น ได้กําชับให้พัฒนาสังคมและความมั่นคงของมนุษย์จังหวัดทั้ง 2 จังหวัด ได้แก่ พมจ.นครศรีธรรมราช และ พมจ.กระบี่ พร้อมทีม One Home เร่งลงพื้นที่เพื่อตรวจสอบข้อเท็จจริง และประเมินทางสังคมของทั้ง 2 ครอบครัว เพื่อให้การช่วยเหลือในเบื้องต้นตามภารกิจด้านผู้สูงอายุ และคนพิการของกระทรวง พม. พร้อมมอบสิ่งของเครื่องใช้ที่จําเป็น อีกทั้งประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของผู้ที่ป่วยทั้งหมดอย่างใกล้ชิด การปรับปรุงสภาพที่อยู่อาศัยให้มีความมั่นคง แข็งแรง และถูกสุขลักษณะ นอกจากนี้ พร้อมให้คําปรึกษาแนะนําในเรื่องสวัสดิการสังคม โดยเฉพาะเรื่องการออกบัตรประจําตัวคนพิการแก่หญิงชราดังกล่าว เพื่อขอรับสิทธิตามกฎหมาย ตามความเหมาะสมเพื่อพัฒนาคุณภาพชีวิตที่ดี และร่วมหาแนวทางการช่วยเหลือในระยะยาวต่อไป
รัฐบาลไทย-ข่าวทำเนียบรัฐบาล-​“พาณิชย์”เชิญชวนประชาชนใช้หน้ากากผ้าทางเลือกที่ผลิตจากผ้าของมูลนิธิส่งเสริมศิลปาชีพฯ [กระทรวงพาณิชย์]
วันจันทร์ที่ 30 มีนาคม 2563
​“พาณิชย์”เชิญชวนประชาชนใช้หน้ากากผ้าทางเลือกที่ผลิตจากผ้าของมูลนิธิส่งเสริมศิลปาชีพฯ [กระทรวงพาณิชย์]
​“พาณิชย์”เชิญชวนประชาชนใช้หน้ากากผ้าทางเลือกที่ผลิตจากผ้าของมูลนิธิส่งเสริมศิลปาชีพฯ
“พาณิชย์”เชิญชวนประชาชนป้องกันไวรัสโควิด-19 แนะใช้หน้ากากผ้า ที่ใช้ผ้าจากมูลนิธิส่งเสริมศิลปาชีพในสมเด็จพระนางเจ้าสิริกิติ์ พระบรมราชินีนาถ มาผลิต เผยมีคุณสมบัติระบายความร้อน ทนต่อการใช้งาน ทําความสะอาดง่าย ป้องกันแบคทีเรีย ฝุ่น ละออง เกสรดอกไม้ ซักซ้ําได้ 200 ครั้ง
นายวีรศักดิ์ หวังศุภกิจโกศล รัฐมนตรีช่วยว่าการกระทรวงพาณิชย์ เปิดเผยว่า กระทรวงพาณิชย์ และศูนย์ส่งเสริมศิลปาชีพระหว่างประเทศ (องค์การมหาชน) หรือ SACICT ได้ตระหนักถึงความปลอดภัยด้านสุขภาพของประชาชนเป็นสําคัญ จึงได้ร่วมมือกับบริษัท พาลาติน จํากัด แบรนด์ BLUE BEAR ริเริ่มการทําหน้ากากผ้า โดยใช้ผ้าฝ้ายจากมูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ เพื่อช่วยชะลอการแพร่ระบาดของไวรัสโควิด-19 ในกลุ่มประชาชนที่มีความเสี่ยงในพื้นที่ต่างๆ โดยในเบื้องต้น สามารถหาซื้อได้ทางออนไลน์ที่ Shop at 24 ในราคา 99 บาท
สําหรับหน้ากากผ้าฝ้ายศิลปาชีพที่ผลิตขึ้นนั้น มีคุณสมบัติมีการระบายความร้อน ทนทานต่อการใช้งาน และดูแลทําความสะอาดง่าย ผ่านการ treatment ด้วย Embedded Zinc Oxide Nanocomposite ปลอดภัยต่อการหายใจ สามารถป้องกันแบคทีเรียได้ถึง 99.9% ป้องกันฝุ่นละออง เกสรดอกไม้ ราคาประหยัด และที่สําคัญ คือ ไม่ทําลายสิ่งแวดล้อม สามารถซักและนํากลับมาใช้ซ้ําได้ 200 ครั้ง จึงเป็นทางเลือกสําหรับผู้ที่กําลังมองหาหน้ากากผ้าเพื่อใช้ในช่วงสถานการณ์การระบาดของไวรัสในขณะนี้
“การนําผ้าฝ้ายศิลปาชีพมาใช้เป็นวัตถุดิบในการทําหน้ากากผ้า เป็นอีกหนึ่งแนวทางในการส่งเสริมให้ชาวบ้านที่ทอผ้าจําหน่ายเป็นประจํา สามารถสร้างรายได้ หรือทอผ้าอยู่กับบ้านได้ ในสถานการณ์ไวรัสที่กําลังแพร่ระบาดในปัจจุบัน จึงเชิญชวนให้ประชาชนที่กําลังมองหาหน้าทางเลือกได้เลือกใช้หน้ากากผ้าที่ทําจากผ้าศิลปาชีพ หรือผู้ที่ผลิตหน้ากากผ้าให้เลือกใช้ผ้าฝ้ายศิลปาชีพเป็นวัตถุดิบในการผลิต เรียกว่าได้ทั้งความปลอดภัยและส่งเสริมอาชีพให้กับชาวบ้านควบคู่กันไป”นายวีรศักดิ์กล่าว
>>>ติดตามข่าวสารพาณิชย์แบบฉับไว ส่งตรงถึงมือถือได้ที่ http://line.me/ti/p/%40uld0329i
>>>ติดตามข่าวสารพาณิชย์ ผ่านทวิตเตอร์ https://twitter.com/CNAOnlineTwit
รัฐบาลไทย-ข่าวทำเนียบรัฐบาล-สุขอนามัย ห่างไกลโควิด ต้องทำอย่างไรบ้างนะ ??
วันอาทิตย์ที่ 2 สิงหาคม 2563
สุขอนามัย ห่างไกลโควิด ต้องทําอย่างไรบ้างนะ ??
มีวิธีการง่ายๆดังนี้
รัฐบาลไทย-ข่าวทำเนียบรัฐบาล-รมช.มนัญญา เปิดโอกาสให้ผู้แทนจากสมาคมบริษัทผู้ส่งสารเคมีร่วมหารือ
วันศุกร์ที่ 22 พฤศจิกายน 2562
รมช.มนัญญา เปิดโอกาสให้ผู้แทนจากสมาคมบริษัทผู้ส่งสารเคมีร่วมหารือ
รมช.มนัญญา เปิดโอกาสให้ผู้แทนจากสมาคมบริษัทผู้ส่งสารเคมีร่วมหารือเสนอข้อคิดเห็นและสร้างความเข้าใจที่ตรงกัน ถึงแนวทางการดําเนินการภายหลังที่จะมีการยกเลิกการใช้ 3 สารเคมี คือ พาราควอต-ไกลโฟเซต-คลอร์ไพริฟอส
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานการประชุมร่วมกับ 3 สมาคมบริษัทผู้ส่งสารเคมี ได้แก่ สมาคมคนไทยธุรกิจเกษตร สมาคมอารักขาพืชไทย และสมาคมการค้านวัตกรรมเพื่อการเกษตรไทย ณ กระทรวงเกษตรและสหกรณ์ ว่า ในวันนี้ได้เชิญสมาคมต่าง ๆ มาร่วมหารือเพื่อรับฟังข้อคิดเห็นและสร้างความเข้าใจที่ตรงกัน ถึงแนวทางการดําเนินการภายหลังที่จะมีการยกเลิกการใช้ 3 สารเคมี ได้แก่พาราควอต-ไกลโฟเซต-คลอร์ไพริฟอสโดยได้ชี้แจงในที่ประชุมว่าหากบริษัทใดมีวัตถุประสงค์ที่จะส่งออก 3 สารดังกล่าวนี้ จะสามารถดําเนินการได้ใน 3 วันทําการ และสามารถแจ้งจํานวนสต๊อกเข้ามาได้ อย่างไรก็ตาม หากคณะกรรมการวัตถุอันตรายที่จะมีการประชุมในวันที่ 27 พฤศจิกายน 2562 นี้ มีมติในการใช้สารเคมี 3 ตัวนี้อย่างไร ทางกระทรวงเกษตรและสหกรณ์ก็พร้อมดําเนินการตามมติของที่ประชุม
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล- “หม่อมเต่า” ยืนยันจ่ายทดแทนว่างงานจากเหตุสุดวิสัยรายที่หลักฐานครบแล้วกว่า 5 พันล้านบาท [กระทรวงแรงงาน]
วันอังคารที่ 19 พฤษภาคม 2563
“หม่อมเต่า” ยืนยันจ่ายทดแทนว่างงานจากเหตุสุดวิสัยรายที่หลักฐานครบแล้วกว่า 5 พันล้านบาท [กระทรวงแรงงาน]
รัฐมนตรีว่าการกระทรวงแรงงาน ยืนยัน สํานักงานประกันสังคมจ่ายประโยชน์ทดแทนกรณีว่างงานจากเหตุสุดวิสัยโควิด – 19 แก่ผู้ประกันตนแล้ว 984,005 ราย เป็นเงินทั้งสิ้นกว่า 5,316.066 ล้านบาท
หม่อมราชวงศ์จัตุมงคล โสณกุล รัฐมนตรีว่าการกระทรวงแรงงานเปิดเผยว่า กระทรวงแรงงาน โดยสํานักงานประกันสังคมได้จ่ายประโยชน์ทดแทนกรณีว่างงานอันเนื่องมาจากเหตุสุดวิสัย สถานการณ์โควิด-19 ให้แก่ผู้ประกันตนแล้ว (ณ วันที่ 18 พฤษภาคม 2563) จํานวน 984,005 ราย เป็นจํานวนเงินทั้งสิ้น 5,316.066 ล้านบาท ทั้งนี้ มีผู้ยื่นคําขอฯ และยังไม่ได้รับเงินบางส่วนเนื่องจากเอกสารหลักฐานไม่ครบถ้วน ซึ่งสํานักงานประกันสังคมได้แจ้งผลการวินิจฉัยให้ทราบแล้วเป็นจดหมายลงทะเบียนส่งทางไปรษณีย์
สําหรับผู้ที่ยื่นขอรับสิทธิประโยชน์แล้วยังไม่ได้รับเงิน หรือได้รับหนังสือแจ้งปฏิเสธการจ่ายสิทธิประโยชน์ดังกล่าว สามารถติดตามหรือยื่นเรื่องอุทธรณ์ตามช่องทางต่าง ๆ ดังต่อไปนี้ 1. ยื่นเรื่องด้วยตนเอง ได้ที่ “ศูนย์รับเรื่องราวร้องทุกข์ (โควิด-19 ) สํานักงานประกันสังคม กระทรวงแรงงาน ซึ่งตั้งอยู่ที่สํานักงานประกันสังคมกรุงเทพมหานครทั้ง 12 พื้นที่ สํานักงานประกันสังคมจังหวัดทุกจังหวัด และในส่วนกลางตั้งอยู่ที่สํานักงานประกันสังคมสํานักงานใหญ่ ถนนติวานนท์ ตําบลตลาดขวัญ อําเภอเมือง จังหวัดนนทบุรี ซึ่งทุกศูนย์ฯ เปิดให้บริการในวันราชการ เวลาทําการ 08.00 ถึง 18.00 น. 2. ส่งทางไปรษณีย์ตามที่อยู่ของสํานักงานประกันสังคมกรุงเทพมหานครทั้ง 12 พื้นที่ สํานักงานประกันสังคมจังหวัดทุกจังหวัด และสํานักงานประกันสังคมสํานักงานใหญ่ ถนนติวานนท์ ตําบลตลาดขวัญ อําเภอเมือง จังหวัดนนทบุรี ทั้งนี้ การยื่นอุทธรณ์ดังกล่าวจะไม่มีการรับยื่นทางระบบออนไลน์
หม่อมราชวงศ์จัตุมงคลฯกล่าวเพิ่มเติมว่า การยื่นขอรับสิทธิกรณีว่างงานอันเนื่องมาจากเหตุสุดวิสัยนั้น ตาม “กฎกระทรวงการได้รับประโยชน์ทดแทนในกรณีว่างงานเนื่องจากมีเหตุสุดวิสัยอันเกิดจากการระบาดของโรคติดต่ออันตรายตามกฎหมายว่าด้วยโรคติดต่อ พ.ศ. 2563” กําหนดให้ผู้มีสิทธิได้รับเงินว่างงานได้รับสิทธิตามความเป็นจริงแต่ไม่เกิน 90 วัน ในช่วงของระยะเวลาการหยุดงานและไม่ได้รับค่าจ้างตั้งแต่ วันที่ 1 มีนาคม 2563 ถึงวันที่ 31 สิงหาคม 2563 ทั้งนี้ตามมาตรา 56 แห่งพระราชบัญญัติประกันสังคม พ.ศ. 2533 และที่แก้ไขเพิ่มเติมกําหนดให้ผู้ประกันตนสามารถยื่นขอรับสิทธิได้ภายใน 2 ปี นับแต่วันที่มีสิทธิ
“ผู้ประกันตนที่ได้รับหนังสือแจ้งปฏิเสธการจ่ายสิทธิประโยชน์ดังกล่าว ขอให้มายื่นเรื่องอุทธรณ์ ตามช่องทางดังกล่าวข้างต้น ภายใน 30 วัน นับตั้งแต่วันที่ผู้ประกันตนทราบ (วันที่ได้รับจดหมายลงทะเบียน) และสําหรับผู้ประกันตนที่ยังไม่ได้รับเงินเนื่องจากนายจ้างยังไม่แจ้งรับรองการหยุดงานนั้น ซึ่งนายจ้างบางรายไม่สามารถติดต่อได้เนื่องจากมีการย้ายที่อยู่ เบอร์โทรศัพท์ติดต่อจึงไม่เป็นปัจจุบัน หรือเป็นเบอร์โทรศัพท์สถานประกอบการที่ปิดกิจการ ทั้งนี้ตนได้สั่งการให้ส่งเจ้าหน้าที่ลงพื้นที่ด้วยตนเองเพื่อติดตามนายจ้างหรือหาหลักฐานประกอบการจ่ายสิทธิให้แก่ผู้ประกันตนโดยเร็วที่สุด”รัฐมนตรีว่าการกระทรวงแรงงานกล่าวในท้ายที่สุด